Document ID: 31992R3570

KOMISSION ASETUS (ETY) N:o 3570/92,
annettu 10 päivänä joulukuuta 1992,
vilja- ja riisialan tuonti- ja vientilupajärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 891/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75 (), sellaisena kuin se on viimeksi muutettuna asetuksella (ETY) N:o 1738/92 (), ja erityisesti sen 16 artiklan 6 kohdan,
sekä katsoo, että
vilja- ja riisialan tuonti- ja vientilupajärjestelmän soveltamista koskevista erityisistä yksityiskohtaisista säännöistä 5 päivänä huhtikuuta 1989 annettua komission asetusta (ETY) N:o 891/89 () on viimeksi muutettu asetuksella (ETY) N:o 2804/92 (),
interventiovarastoista lähtöisin olevien viljojen vientiä koskevan tarjouskilpailun avaamista sekä vientituen tarjouskilpailuttamista koskevissa asetuksissa vientilupien voimassaoloaika vahvistetaan niiden antopäivää seuraavan neljännen kuukauden loppuun; todistusten voimassaoloaika on hallintoväline; sellaisenaan vietäviin viljoihin liittyvien säännösten yhdenmukaistamiseksi olisi sovellettava samaa voimassaoloaikaa kaikkiin vientilupiin niiden antamisessa käytetyistä säännöksistä huolimatta; ottaen huomioon tämänhetkisen maailmanmarkkinatilanteen ja päätöksentekoon liittyvät tärkeät seikat tämä yhdenmukaistaminen olisi tehtävä kiireellisesti ja sitä olisi sovellettava vielä voimassa oleviin lupiin, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 891/89 liitteen II kohta A tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan vielä voimassa oleviin tai annettuihin vientitodistuksiin 19 päivään marraskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 1992.

Labels: 3
17